Author: IBM User

ΜΑΘΗΤΙΚΗ ΦΩΝΗ

Μεγάλη γιορτή. Σχολική εκδήλωση: Η ΓΙΟΡΤΗ ΤΟΥ ΒΙΒΛΙΟΥ το Μάη Συνέντευξη με τη συγγραφέα παιδικών βιβλίων Λήδα Βαρβαρούση .

Κοσμοσυρροή προβλέπεται στην εκδήλωση του σχολείου μας

ΜΑΗΣ 2010
Τεύχος 1ο

Το Ε.ΚΕ.ΒΙ. και οι μαθητές
Με την ευκαιρία της «Γιορτής του Βιβλίου» που οργανώνει το σχολείο μας πιστεύουμε πως είναι καλό να γνωρίσουμε το Ε.ΚΕ.ΒΙ και τη σχέση που έχει με εμάς τους μαθητές.
Τα αρχικά Ε.ΚΕ.ΒΙ. σημαίνουν Εθνικό Κέντρο Βιβλίου. Το Ε.ΚΕ.ΒΙ. έρχεται σε συνεργασία με το συγγραφικό και εικονογραφικό κύκλο και καλεί συγγραφείς μαζί με εικονογράφους για μία επίσκεψη στα σχολεία. Στόχος τους είναι να πλουτίσουν οι γνώσεις των παιδιών σχετικά με τα βιβλία και την λογοτεχνία.
Η επίσκεψή τους περιλαμβάνει τρία στάδια: 1) προετοιμασία της επίσκεψης, 2) δυναμική επικοινωνία με τους μαθητές, και 3)δραστηριότητες που ακολουθούν την επίσκεψη.
Το Ε.ΚΕ.ΒΙ. διοργανώνει επίσης και κινητές εκθέσεις που περιλαμβάνουν στοιχεία και πληροφορίες για τη ζωή και το έργο μεγάλων λογοτεχνών. Τα παιδιά έχουν την ευκαιρία να δουν χειρόγραφα και βιογραφίες μεγάλων λογοτεχνών, όπως του Γ.Ξενόπουλου, του Κ.Παλαμά, του Α.Σικελιανού, του Ν. Καζαντζάκη και πολλών άλλων.
Μέσα στις δραστηριότητες του κέντρου είναι επίσης να δείξει μέσα από σεμινάρια πώς γράφεται ένα βιβλίο, πώς κατασκευάζεται και πώς γίνεται παιχνίδι.
Το 2005 οι μαθητές παρακολούθησαν τον πρώτο κύκλο των «Βιβλιοπαιχνιδιών» με θέμα «Οι πέντε αισθήσεις των βιβλίων». Γνώρισαν συγγραφείς, εικονογράφους και τα βιβλία τους, συμμετείχαν σε εργαστήρια δημιουργικής γραφής, εικονογράφησης, βιβλιοδεσίας, κ.α.
Το Εθνικό Κέντρο Βιβλίου διοργανώνει ακόμα κάθε Μάιο διεθνή έκθεση βιβλίου στη Θεσαλλονίκη με σκοπό να παρουσιάσει την ελληνική και ξένη βιβλιοπαραγωγή, πρώτα στα σχολεία και στον υπόλοιπο κόσμο και ύστερα στους επαγγελματίες και στους δημοσιογράφους. Δεν είναι τυχαίο ότι η παγκόσμια ημέρα παιδικού βιβλίου γιορτάζεται κάθε 2 Απριλίου που είναι η ημέρα γέννησης του μεγάλου παραμυθά Χανς Κρίστιαν Άντερσεν.
Ο φορέας αυτός οργανώνει ακόμα πανηγύρι τριών ημερών για τα παιδιά, που θέλουν να μάθουν περισσότερα για τα βιβλία και να συμμετέχουν σε ευχάριστες δραστηριότητες.
Μπορείς και εσύ να επισκεφτείς κάποιες από τις εκθέσεις. Αν δεν μπορείς να πας , όμως θέλεις,να μάθεις, δεν έχεις παρά μόνο να κάτσεις αναπαυτικά σε μία καρέκλα μπροστά από τον υπολογιστή, πατώντας www.EKEBI.gr.
Θα περάσεις ευχάριστα τον ελεύθερό σου χρόνο μαθαίνοντας χρήσιμα πράγματα και παίζοντας διασκεδαστικά παιχνίδια και τέλος θα καταπλήξεις τα πλήθη. (Πηγή: Φυλλάδια του Ε.ΚΕ.ΒΙ , Internet). Ρ.Μ., Π.Γ. , ,Α. Τ., Μ. .Γ. , Μ.Κ.,

Σε αυτό το τεύχος:

Το Ε.ΚΕ.ΒΙ και οι μαθητές	1
Συνέντευξη με τη συγγραφέα Λ. Βαρβαρούση	2
Η ιστορία του βιβλίου	2
Η διατροφολόγος στο σχολείο μας	3
Τα δικαιώματα του παιδιού	3
Ένας δάσκαλος …	4
Η δασκάλα μας θυμάται….	4

Σελίδα #

Εφημερίδα μαθητών ΣΤ΄ τάξης
Δημοτικού Σχολείου

Συνέντευξη με τη συγγραφέα παιδικών βιβλίων Λήδα Βαρβαρούση

Δημ..: Ποια είναι ακριβώς η δουλειά σας ;
Λήδα Βαρβαρούση: Η δουλειά μου είναι καλλιτέχνης, ασχολούμαι με την εικονογράφηση βιβλίων & τη συγγραφή τους .
Δημ.:Σας αρέσει η δουλειά που κάνετε ;
Λ.Β. Η δουλειά που κάνω μου αρέσει πάρα πολύ, την αγαπώ πάρα πολύ & δεν θα την άλλαζα με τίποτα στον κόσμο.
Δημ: Γιατί δεν θα την αλλάζατε;
Λ.Β. Επειδή έχω μεγάλη επαφή με τα παιδιά & με την έρευνα.
Δημ. Γιατί γίνατε συγγραφέας & δεν γίνατε κάτι άλλο;
Λ.Β. Επειδή μ’ αρέσει η έρευνα. Δηλαδή για να γράψει ή να ζωγραφίσει κανείς κάτι πρέπει να έχει σκεφτεί, να έχει διαβάσει, να έχει ταξιδέψει, να έχει ερευνήσει να έχει δοθεί. Επίσης μ’ αρέσει γιατί ζω πιο πολύ στον κόσμο της φαντασίας παρά της πραγματικότητας!
Δημ.: Το διήγημά μας σας άρεσε;
Λ.Β. Μου άρεσε πάρα πολύ & περιμένω με αγωνία να το τελειώσετε. Έχει φαντασία, δράση & περιπέτεια. Συμβαίνουν πράγματα που δεν τα περιμένεις.
Δημ: Τι βιβλία γράφετε, για παιδιά ή για ενήλικες;
Λ.Β. Είναι για παιδιά αλλά & οι ενήλικες είναι παιδιά & μπορούν να διασκεδάζουν κι αυτοί, δεν τους το απαγορεύει κανείς!
Δημ.:. Τι συμβουλές θα μας δίνατε για να γράψουμε ένα βιβλίο;
Λ.Β. Να διαβάζετε βιβλία γενικά γιατί το ένα βιβλίο βοηθάει το άλλο, να ανταλλάσετε ιδέες & να κάνετε ταξίδια.
Δημ.: Μπορεί ο καθένας να γράψει ένα βιβλίο;
Λ.Β. Ναι, μπορεί ο καθ’ ένας να γράψει ένα βιβλίο αλλά δεν σημαίνει ότι θα είναι πετυχημένο, όμως μπορεί να προσπαθήσει. Αυτοί που το κάνουν ως επάγγελμα μαθαίνουν τρόπους & τεχνικές & έτσι μπορούν να γράψουν βιβλία .
Πρέπει να μπορείς να μεταδόσεις τις ιδέες σου.
Δημ.: Πόσα βιβλία έχετε γράψει & πόσα έχετε εικονογραφήσει;
Λ.Β. Έχω γράψει 12 βιβλία και εικονογραφήσει 110 .
Επίσης έχω βραβευτεί (7-5-2007) με το πρώτο βαλκανικό βραβείο εικονογράφησης.
Τη συνέντευξη πήραν οι :
Μ.Π., Κ.Ζ., Α.Κ.

Η Ιστορία του Βιβλίου

Το βιβλίο έχει πίσω του μια βαριά κληρονομιά. Και όταν λέμε βαριά το εννοούμε.
Τα πρώτα (βιβλία) γράφτηκαν πριν από χιλιάδες χρόνια πάνω σε τοιχώματα από σπηλιές και σε πέτρες. Εκεί, οι άνθρωποι χάραξαν τις παρατηρήσεις τους για τον κόσμο, το φεγγάρι και τον ήλιο. Μετά από αιώνες άρχισαν να χαράσσουν σε πήλινες πινακίδες. Τα βιβλία αυτά μιλούσαν για νομικά και πολιτικά θέματα. Επίσης τότε κυκλοφόρησαν και οι πρώτοι οδηγοί μαγειρικής.
Για τους Αιγύπτιους μεγάλη ανακάλυψη ήταν ο πάπυρος που αποτελούνταν από τις φλούδες του μίσχου του φυτού πάπυρος. Ο πάπυρος ήταν καλό υλικό για να γράφεις, όμως φθειρόταν εύκολα και μετά από λίγο καιρό έσπαγε. Μια πιο εύκολη λύση ήταν η περγαμηνή που αποτελούνταν από δέρμα αρνιού ή κατσίκας και που με κατάλληλη επεξεργασία γινόταν εύχρηστη στο γράψιμο. Το χαρτί βέβαια είχε ανακαλυφθεί το 105 μ.Χ. από τους Κινέζους που όμως κρατούσαν κρυφή την ανακάλυψή τους. Το μυστικό τους έγινε γνωστό 7 αιώνες αργότερα και το 1450, χάρη στην επαναστατική εφεύρεση του Γουτεμβέργιου, την τυπογραφία, το βιβλίο διαδόθηκε σε ολόκληρο τον κόσμο.
Πολλά ασυνήθιστα βιβλία έχουν τυπωθεί από τότε. Σας παρουσιάζω μερικά από αυτά:
Το μικρότερο βιβλίο στον κόσμο έχει διαστάσεις 5 Χ 7 χιλιοστά και για να το διαβάσεις χρειάζεται έναν μεγεθυντικό φακό και μια καρφίτσα.
Το μεγαλύτερο βιβλίο του κόσμου είναι το «Σούπερ Μπουκ» που εκδόθηκε το 1976 στο Κολοράντο των ΗΠΑ. Έχει ύψος 3,07 μ., πλάτος 2,73 μ. και βάρος 252,6 κιλά.
Το πιο ασυνήθιστο βιβλίο στον κόσμο έχει γραφτεί πάνω σε μια σφουγγαρίστρα και κανείς δεν έχει καταφέρει να το διαβάσει μέχρι σήμερα.
Ε.Ε, Μ. Σ.

Σελίδα #

Η Διατροφολόγος στο σχολείο μας

Στις 5 Μαΐου επισκέφτηκε το σχολείο μας μια διατροφολόγος και μας μιλήσαμε για την υγιεινή διατροφή. Η παρουσίαση έγινε στο χώρο εκδηλώσεων του σχολείου.
Χρησιμοποιώντας διαφάνειες, η διατροφολόγος μάς εξήγησε πόσο σημαντική είναι η μεσογειακή διατροφή, δηλαδή η διατροφή που ακολουθούσαν παλιά οι Έλληνες και κυρίως οι Κρητικοί, η οποία βασίζεται στην κατανάλωση πολλών φρούτων, λαχανικών και δημητριακών και λιγότερο λιπαρών τροφών, όπως κόκκινου κρέατος και γλυκών.
Τέλος μας είπε για τη χρησιμότητα της άσκησης στο «χτίσιμο ενός υγιούς σώματος».
Η παρουσίαση έκλεισε πολύ ευχάριστα γιατί όλα τα παιδιά γεύτηκαν τις χειροποίητες λιχουδιές που μας είχε ετοιμάσει ο Σύλλογος Γονέων .
Από την παρουσίαση συγκρατήσαμε και σας αποκαλύπτουμε κάποια μυστικά μεσογειακής διατροφής, αποκλειστικά για παιδιά:
1. Πίνω πολύ νερό.
2. Πίνω τουλάχιστον δύο φορές την ημέρα γάλα λευκό. Το κακάο καταστρέφει το ασβέστιο.
3. Θυμίζω στη μαμά μου να συνοδεύει πάντα το φαγητό με σαλάτα.
4. Πίνω φρέσκους χυμούς που μπορώ να τους ετοιμάσω μόνος / μόνη μου.
5. Ετοιμάζω το απογευματινό μου π.χ. γιαούρτι με μέλι, σάντουιτς με τυρί και ντομάτα, φρουτοσαλάτα. Είναι διασκεδαστικό να είμαι σεφ!
6. Γυμνάζομαι πολύ και δεν τρώω μπροστά στη τηλεόραση.
Φ.Α..
K.E.
.
.

Τα δικαιώματα του Παιδιού

1) ΤΟ ΔΙΚΑΙΩΜΑ ΤΟΥ ΠΑΙΔΙΟΥ ΣΤΗΝ ΕΚΠΑΙΔΕΥΣΗ
Το δικαίωμα των παιδιών στην εκπαίδευση είναι το πιο σημαντικό. Πρέπει να μορφωθούν για να βρουν εργασία όταν μεγαλώσουν. Μ’ αυτόν τον τρόπο θα μπορούν να βοηθήσουν τα δικά τους παιδιά όταν κάνουν οικογένεια.
2) ΑΛΛΑ ΔΙΚΑΙΩΜΑΤΑ
1. Έχουμε δικαίωμα να παίξουμε
2. Έχουμε δικαίωμα να μορφωνόμαστε
3. Έχουμε δικαίωμα για ειρήνη
4. Έχουμε δικαίωμα για αγάπη
5. Έχουμε δικαίωμα να επικοινωνούμε
6. Έχουμε δικαίωμα για υγεία
7. Έχουμε δικαίωμα για διασκέδαση
8. Έχουμε δικαίωμα για τροφή
9. Έχουμε δικαίωμα για κατοικία
10. Έχουμε δικαίωμα για παρέα
Β. Γ.

Για την αγάπη
Με αγάπη και χαρά
πολύ, για τα παιδιά
ξεκίνησα μια μέρα
μαζί με τον αγέρα
να δώσω στα παιδάκια
αυτό που προτιμούν!
Θα φτιάξω την αγάπη
χωρίς να κάνω λάθη,
ειρήνη και ομορφιά
θα ζούνε στην καρδιά!
Γιατί η αγάπη είναι κάτι
που δεν θα βγάλει δάκρυ,
κι αν βγάλει μια φορά
θα είναι από χαρά!
Θ. Μ.

Τα « Μαθητικά Νέα »
Τώρα που βγάζουμε
μαθητική εφημερίδα
θα την διαβάζουμε όλοι μας
σελίδα, σελίδα.
Οι μαθητές της τάξης μας
προσπάθησαν πολύ
να γίνει η εφημερίδα
πιο ποιοτική
κι από την «Καθημερινή».
Δωρεάν θα το διανέμουμε
το έντυπο, αυτό
για να κάνει φίλο του
όλο το σχολειό.
Γ.Κ. .

Η ΔΑΣΚΑΛΑ ΜΑΣ ΚΥΡΙΑ ΑΝΝΑ ΘΥΜΑΤΑΙ
Το σχολείο μας ιδρύθηκε το 1987 και πρωτολειτούργησε σε αυτό το κτίριο με πρώτο διευθυντή τον κύριο Μιχάλη, το 1992 . Στις αρχές που δεν υπήρχαν πολλοί μαθητές ήταν άνετα. Με το πέρασμα των χρόνων όμως οι μαθητές διπλασιάστηκαν με αποτέλεσμα σήμερα να έχουμε πρόβλημα στέγασης. Είναι γεγονός πώς έγιναν και συνεχίζονται οι προσπάθειες για την ανέγερση καινούριου διδακτηρίου με πρωταγωνιστές τους εκάστοτε διευθυντές, τους συλλόγους γονέων και τις δημοτικές αρχές.
Ευχόμαστε αυτές οι προσπάθειες να ευοδωθούν άμεσα..Μ.Π.

Σταυρόλεξο

Η μάνα μου
Η μάνα μου είναι γλυκιά
σαν το μέλι.
Καλή σαν τ’ αρνάκι.
Όμορφη σαν το λουλούδι.
Είναι το γλυκό αυτό χαμόγελο
που σε κοιτά.
Είναι το φιλί που σε καληνυχτίζει
το βράδυ πριν τον ύπνο.
Είναι αυτή που ό,τι κι αν κάνεις
θα το υποστηρίξει.
Μάνα είναι τo όνειρο που βγαίνει
πραγματικότητα,
είναι οι σκέψεις που σε κάνουν
να την αγαπάς περισσότερο.
Είναι η δική μου ζωή.
Θ.Μ.

Οριζόντια:
Είναι κάτι που έχει μέσα του 24 γράμματα (θηλ.)
Έχει μέσα της 60 λεπτά / Το θάψιμο του νεκρού (θηλ.)
Κάλυμμα του κεφαλιού του πάπα.
Έχει 24 η αλφάβητος.
Κάθετα:
Το ένατο γράμμα της ελληνικής αλφαβήτου
Η βόλτα μωρουδιάστικα
Γράμμα της αλφαβήτου και νότα / Άρθρο
Κερδίζω στο σκάκι. Κάνω….
Αποτελεσματικός σύνδεσμος
Το 2 οριζόντια χωρίς το τελευταίο γράμμα
7ο γράμμα της αλφαβήτου
Ε.Τ., Α. Α.

ΕΝΑΣ ΔΑΣΚΑΛΟΣ ΠΟΥ ΘΑ ΜΑΣ ΛΕΙΨΕΙ
Ο κύριος Γιώργος, είναι ένας άνθρωπος με πολλά χαρίσματα. Μαζί μας ήταν στην Δ΄ δημοτικού.
Όλο αυτό τον καιρό είχαμε αναπτύξει ιδιαίτερη σχέση μαζί του. Βέβαια πάντα υπάρχει ένα όριο. Το πρωί, όταν ερχόταν τον αποδεχόμασταν με την καθιερωμένη ατάκα : «ΚΑΛΗΜΕΡΑ ΚΥΡΙΕ ΓΙΩΡΓΟ». Πριν αρχίσει το μάθημα ήταν προετοιμασμένος και ήξερε τι θα μας έβαζε για το σπίτι έτσι ώστε να μας μένει και ελεύθερος χρόνος.
Το διάστημα που ζήσαμε μαζί. μας γέμισε χαρά και μας έμαθε να είμαστε αληθινοί. Γι’ αυτό θα μείνει πάντα στις καρδιές μας
Του ευχόμαστε να χαρεί τη σύνταξή του με την οικογένειά του και τους φίλους του.
Ρ. Μ.
Μίκος Ρ. (τάξη Στ2 )

	1		2	3	4	5	6	7
4
3
2
1

(Continued on page #)

(Continued on page #)

(Continued on page #)

(Continued on page #)

(Continued on page #)